આ ઘટનાથી વી.એસ. હોસ્પિટલની પ્રતિષ્ઠા ખરડાતાં મેયરના હોદ્દાની રૂએ વી.એસ. મેનેજમેન્ટ બોર્ડના ચેરમેનનો હવાલો સંભાળતાં ગૌતમ શાહે તત્કાળ તપાસના આદેશ આપતાં તંત્ર હરકતમાં આવ્યું છે. વીજ કેબલ કપાયાની જાણકારી સત્તાવાળાઓને સમયસર ન કરનાર કોન્ટ્રાકટરને નોટિસ અપાઇ હોઇ હવે સત્તાવાળાઓ તેને પેનલ્ટી ફટકારવા જઇ રહ્યા છે. જોકે હોસ્પિટલના જનરેટરની વ્યવસ્થાની કાર્યક્ષમતા ઉપર પર પ્રશ્નો ઊઠ્યા છે. વોર્ડ નં.૧પમાં સાદિક હુસૈનનું તંત્રની આ બાબતની લાપરવાહીથી મોત થયું હોવાનો પણ આક્ષેપ ઉઠયા છે. આ અંગે હોસ્પિટલના સુપરિટેન્ડેન્ટ ડૉ. સંદીપ મલ્હાનને પૂછતાં તેઓ કહે છે, “એક જનરેટરની અંદર ભેજ ઘૂસી જવાથી ટેકનિકલ પ્રોબ્લેમ સર્જાયો હતો.’ જોકે આ અંગે પૂરતી તપાસ કરાયા બાદ મેન્ટેનન્સનો હવાલો સંભાળતા કોન્ટ્રાકટર સામે આગળની કાર્યવાહી કરાશે.